Tiburtius Navracsics

Tiburtius (Hungarice Tibor) Navracsics (Vesprimiis natus die 13 Iunii 1966), alumnus Universitatis Budapestinensis, est politicus Hungaricus et Europaeus.

Tibor Navracsics ob iurisprudentiae studia anno 1990 baccalaureatus est. Gradu magistri anno 1992 nacto, doctor factus est rerum politicarum anno 2000. Professor fuit ab anno 1992 ad 2000 apud universitatem oeconomicam Budapestinensem. A die 29 Maii 2010 minister administrationis publicae iustitiaeque fuit, praecessore Emerico Forgács, primo ministro Victore Orbán, atque a die 6 Iunii 2014 breviter minister rerum externarum commerciique internationalis, praecessore Ioanne Martonyi. Die 22 Septembris eiusdem anni dimissionem suam protulit ut qui officium commissi Unionis Europaeae suscepturus sit. Eo successor Petrus Szijjártó a primo ministro promotus est. Munus Europaeum die 1 Novembris 2014 suscepit.

 Nexus externi 

 Vita apud Parlamentum Hungaricum

Categoria:Ministri rerum externarum Hungariae
Categoria:Alumni Universitatis Budapestinensis
Categoria:Professores Universitatis Corvinianae Budapestinensis
Categoria:Commissarii Unionis Europaeae